Fond za zaštitu depozita

Podgorica, 16.05.2016. godine

**Održana XXI sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je dvadeset prvu sjednicu, kojom je predsjedavao predsjednik Upravnog odbora Fonda Darko Bulatović.

Upravni odbor Fonda je danas razmotrio i usvojio Odluku o prestanku važenja Odluke o utvrđivanju obračunske vrijednosti koeficijenta i startnog dijela zarade zaposlenih u Fondu za zaštitu depozita za 2016. godinu. Zakonom o zaradama zaposlenih u javnom sektoru ("Službeni list CG", br. 16/16) utvrđeno da se akti kojima se uređuju zarade, naknade zarade i druga primanja zaposlenih moraju usaglasiti sa Zakonom u roku od 60 dana od njegovog stupanja na snagu.

Upravni odbor Fonda je razmotrio i usvojio Pravilnik o koeficijentima složenosti poslova ya direktora i zaposlene u Fondu za zaštitu depozita. Pravilnik o koeficijentima složenosti poslova za direktora i zaposlene u Fondu za zaštitu depozita je sačinjen shodno nivou kvalifikacije obrazovanja, složenosti posla, odgovornosti i drugim elementima za vrednovanje određenog posla, u okviru Grupe poslova B, C i D, a ne više od Podgrupe B4 iz člana 22 stav 1 Zakona o zaradama zaposlenih u javnom sektoru.

Upravni odbor Fonda je razmotrio i usvojio Pravilnik o varijabilnom dijelu zarade za direktora i zaposlene u Fondu za zaštitu depozita. Zakonom o zaradama zaposlenih u javnom sektoru utvrđeno je da se uslovi i način ostvarivanja prava na varijabilni dio zarade za zaposlene u nezavisnim i regulatornim tijelima uvrđuje aktom nadležnog organa tih pravnih lica.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.